Da NKP i 1929 lykkes å få tildelt fire plasser ved den såkalte Lenin-skolen i Moskva var Langseth en av dem som kunne ta fatt på studiene, et ni-måneders kurs ved MLS. I 1930 fungerte han også som lærer og underviste ved KUNMZ i fagene skandinavisk historie og politisk allmennkunnskap. Etter avsluttet kurs ble han i mai 1930 sendt utenlands av Komintern - på hemmelig partioppdrag til Island.